11.3.2020 הודעה ששלח שי ארליך בwhatsapp- של התרבות

חברות וחברים,

לצערנו, בהמשך להנחיות משרד הבריאות וראש הממשלה, מסיבת פורים שתוכננה ליום שישי, לא תתקיים.

ברצוננו להודות לכל אחד מחברי צוות פורים שעסק ועמל בארגון המסיבה בייחוד לאור אי הוודאות ששררה בימים האחרונים.

אנו בטוחים שנמצא את ההזדמנויות לחגוג וליהנות.

וכמה מילים בהסתכלות רחבה יותר, בסופו של יום ולקראת הימים הבאים. חשוב לזכור, אנחנו יישוב קטן מאוד הנשען על היותו קהילה אנושית תומכת.

על כולנו לחשוב על המחר כאן בכפר מנחם ואיך יראו חיינו לאחר שנשמע, חס וחלילה, על החולה הראשון בקהילה ואחרי העשירי.

כל זאת דורש מכולנו אורך רוח, סבלנות, סובלנות והקפדה על ההנחיות.

בברכת חג פורים שמח ורק בריאות!!

ועד אגודת מתיישבי כפר מנחם